राजनेताओं पर राजनीति करना छोड़ें अन्ना : खुर्शीद  
केंद्रीय विधि एवं न्याय मंत्री सलमान खुर्शीद ने अन्ना को सलाह दी कि वह राजनेताओं के बारे में राजनीति करना छोड़ें और सामाजिक मुद्दों पर काम करें।
केंद्रीय विधि एवं न्याय मंत्री सलमान खुर्शीद ने शनिवार को सामाजिक कार्यकर्ता अन्ना हजारे को सलाह दी कि वह राजनेताओं के बारे में राजनीति करना छोड़ें और सामाजिक मुद्दों पर काम करें।  खुर्शीद ने राष्ट्रीय स्वयंसेवक संघ (आरएसएस) पर भी निशाना साधते हुए कहा कि उसे यह अधिकार नहीं है कि वह राष्ट्रीय सलाहकार परिषद की वैधता पर सवाल उठाए।  नागपुर पत्रकार संघ द्वारा आयोजित एक कार्यक्रम में आगामी विधानसभा चुनावों में कांग्रेस के खिलाफ प्रचार करने के अन्ना हजारे के ऐलान का जिक्र करते हुए उन्होंने कहा, "अन्ना को हम पर राजनीति करना छोड़ देना चाहिए। उन्हें सामाजिक मुद्दों पर अधिक ध्यान केंद्रित करना चाहिए।"